CELEX: 32018D0752
Language: fi
Date: 2018-05-14 00:00:00
Title: Neuvoston päätös (EU) 2018/752 annettu 14 päivänä toukokuuta 2018, Kansainvälisessä merenkulkujärjestössä meriturvallisuuskomitean 99. istunnossa Euroopan unionin puolesta otettavasta kannasta muutosten hyväksymiseen SOLAS-yleissopimuksen II-1/1 ja II-1/8-1 sääntöihin, niihin liittyvien aluksen päällikön tueksi annettavia operatiivisia tietoja ennen 1 päivää tammikuuta 2014 rakennettujen matkustaja-alusten täyttymistilanteessa koskevien suuntaviivojen hyväksymiseen sekä muutosten hyväksymiseen vuoden 2010 kansainväliseen palokoemenetelmiä koskevaan säännöstöön

23.5.2018   
            
            
               FI
            
            
               Euroopan unionin virallinen lehti
            
            
               L 126/6
            
         NEUVOSTON PÄÄTÖS (EU) 2018/752
   annettu 14 päivänä toukokuuta 2018,
   Kansainvälisessä merenkulkujärjestössä meriturvallisuuskomitean 99. istunnossa Euroopan unionin puolesta otettavasta kannasta muutosten hyväksymiseen SOLAS-yleissopimuksen II-1/1 ja II-1/8-1 sääntöihin, niihin liittyvien aluksen päällikön tueksi annettavia operatiivisia tietoja ennen 1 päivää tammikuuta 2014 rakennettujen matkustaja-alusten täyttymistilanteessa koskevien suuntaviivojen hyväksymiseen sekä muutosten hyväksymiseen vuoden 2010 kansainväliseen palokoemenetelmiä koskevaan säännöstöön
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Meriliikenteen alalla toteutettavalla unionin toiminnalla olisi pyrittävä parantamaan meriturvallisuutta.
            
         
               (2)
            
            
               Kansainvälisen merenkulkujärjestön (IMO) meriturvallisuuskomitean odotetaan hyväksyvän 16–25 päivänä toukokuuta 2018 pidettävässä 99. istunnossaan, jäljempänä ’MSC 99’, muutoksia ihmishengen turvallisuudesta merellä tehdyn kansainvälisen yleissopimuksen, jäljempänä ’SOLAS-yleissopimus’, aluksen päällikön tueksi annettavia tietokoneistettuja tietoja olemassa olevien matkustaja-alusten täyttymistilanteessa koskeviin II-1/1 ja II-1/8-1 sääntöihin, jäljempänä ’muutokset SOLAS-yleissopimuksen II-1/1 ja II-1/8-1 sääntöihin’, hyväksyvän niihin liittyvät suuntaviivat aluksen päällikön tueksi annettavista operatiivisista tiedoista ennen 1 päivää tammikuuta 2014 rakennettujen matkustaja-alusten täyttymistilanteessa, jäljempänä ’niihin liittyvät suuntaviivat’, sekä hyväksyvän muutoksia vuoden 2010 kansainväliseen palokoemenetelmiä koskevaan säännöstöön, jäljempänä ’FTP-säännöstö’.
            
         
               (3)
            
            
               On aiheellista vahvistaa MSC 99:ssä unionin puolesta otettava kanta, koska muutokset SOLAS-yleissopimuksen II-1/1 ja II-1/8-1 sääntöihin, niihin liittyvien suuntaviivojen hyväksyminen sekä muutosten hyväksyminen FTP-säännöstöön voivat vaikuttaa ratkaisevasti unionin oikeuden, erityisesti Euroopan parlamentin ja neuvoston direktiivin 2009/45/EY (1), sisältöön.
            
         
               (4)
            
            
               Muutoksilla SOLAS-yleissopimuksen II-1/1 ja II-1/8-1 sääntöihin ja niihin liittyvillä suuntaviivoilla olisi luotava operatiiviset suuntaviivat olemassa olevia matkustaja-aluksia varten antamalla täyttymistilanteen jälkeen tietokoneistettuja, säännöllisesti päivitettyjä tietoja aluksen jäännösvakavuudesta.
            
         
               (5)
            
            
               FTP-säännöstön muutoksissa, jotka koskevat alttiille lattiapäällysteille (exposed floor coverings) asetettavia testivaatimuksia, olisi vahvistettava, että kyseisiä määräyksiä sovelletaan myös alle 36 matkustajaa kuljettaviin matkustaja-aluksiin.
            
         
               (6)
            
            
               Siltä osin kuin muutokset SOLAS-yleissopimuksen II-1/1 ja II-1/8-1 sääntöihin, niihin liittyvien suuntaviivojen hyväksyminen sekä muutokset FTP-säännöstöön saattavat vaikuttaa direktiivin 2009/45/EY kotimaanmatkoilla liikennöiviä matkustaja-aluksia ja suurnopeusmatkustaja-aluksia koskeviin säännöksiin, kuuluvat kyseiset muutokset unionin yksinomaiseen toimivaltaan.
            
         
               (7)
            
            
               Unioni ei ole IMO:n jäsen eikä asiaa koskevien yleissopimusten eikä säännöstöjen sopimuspuoli. Neuvoston olisi sen vuoksi valtuutettava jäsenvaltiot esittämään unionin kanta ja ilmaisemaan suostumuksensa tulla mainittujen muutosten sitomiksi siltä osin kuin nuo muutokset kuuluvat unionin yksinomaiseen toimivaltaan,
            
         ON HYVÄKSYNYT TÄMÄN PÄÄTÖKSEN:
   1 artikla
   IMO:n meriturvallisuuskomitean 99. istunnossa unionin puolesta otettavana kantana on:
   
               a)
            
            
               hyväksyä muutokset SOLAS-yleissopimuksen II-1/1 ja II-1/8-1 sääntöihin, sellaisina kuin ne esitetään IMO-asiakirjan MSC 99/3 liitteessä 1, ja hyväksyä niihin liittyvät suuntaviivat, sellaisina kuin ne esitetään IMO:n alusten suunnittelua ja rakentamista käsittelevän alakomitean (SDC) asiakirjan SDC 5/15 liitteessä 1;
            
         
               b)
            
            
               hyväksyä muutokset FTP-säännöstön liitteessä 3 olevaan taulukkoon 1, sellaisina kuin ne esitetään IMO-asiakirjan MSC 99/3 liitteessä 2.
            
         2 artikla
   1.   Jäsenvaltiot, jotka ovat IMO:n jäseniä, esittävät 1 artiklassa esitetyn, unionin puolesta otettavan kannan toimien yhdessä unionin etujen mukaisesti.
   2.   Edellä 1 artiklassa tarkoitettuun kantaan tehtävistä vähäisistä muutoksista voidaan sopia ilman erillistä neuvoston päätöstä.
   3 artikla
   Jäsenvaltiot valtuutetaan ilmaisemaan suostumuksensa tulla 1 artiklassa tarkoitettujen muutosten sitomiksi unionin etujen mukaisesti siltä osin kuin nuo muutokset kuuluvat unionin yksinomaiseen toimivaltaan.
   4 artikla
   Tämä päätös on osoitettu kaikille jäsenvaltioille.
   
      Tehty Brysselissä 14 päivänä toukokuuta 2018.
      
         
            Neuvoston puolesta
         
         
            Puheenjohtaja
         
         E. ZAHARIEVA
      
   
   
      (1)  Euroopan parlamentin ja neuvoston direktiivi 2009/45/EY, annettu 6 päivänä toukokuuta 2009, matkustaja-alusten turvallisuussäännöistä ja -määräyksistä (EUVL L 163, 25.6.2009, s. 1).